Publication: Magyar Közlöny
Issue: MK-2001-135 (Year: 2001, Number: 135)
Era: 1990-2004
Section: átlagkeresetek közül — a 168/1997. (X. 6.) Korm. rendelet
Paragraph Index: 48

7. § Az R. 37/A. §-ának (1) bekezdése helyébe a következőrendelkezés lép: „(1) A 3 százalékos mértékű egészségbiztosítási járulékfizetési kötelezettséggel járó jogviszony megszűnésekor a foglalkoztató a „Jövedelemigazolás az egészségbiztosítási ellátás megállapításához” elnevezésű nyomtatványon (a továbbiakban: Jövedelemigazolás) köteles igazolni a jogviszony megszűnését megelőző naptári év első napjától a jogviszony megszűnésének napjáig a biztosított egészségbiztosítási járulékalapot képező jövedelmét és azon időtartamok felsorolását, melyre a biztosítottnak jövedelme nem volt. A jövedelemigazolásra külön kell felvezetni az irányadó időszakban kifizetett nem rendszeres jövedelem összegét, jogcímét, megjelölve a kifizetésre való jogosultság időtartamát, valamint a kifizetés időpontját. A jövedelemigazolást két példányban kell kiállítani, és az eredeti példányt a jogviszony megszűnésének napján a biztosított részére át kell adni, és az átadást az Igazolványra fel kell jegyezni.”

Source: https://magyarkozlony.hu/hivatalos-lapok/5a2dfc24a9e1cdaf5183d90e868238a858bf5847/dokumentumok/057b60e7cbb1fb5812ea8f62ef8d8bd4fbd1da23/letoltes